Bou jou eie monument | Afrikaanse Taalmuseum en -monument
Bou jou eie monument
Kinders kan voortaan hul eie monument van klei bou wanneer hulle die Afrikaanse Taalmonument in die Paarl besoek.
"Ons gebruik 'n spesiale soort pottebakkersklei wat self hard word – net so hard soos wanneer dit in 'n oond gebak sou word. Kinders kan dus hul monumente saam neem huis toe en op 'n rak uitstal. Die klei se kleur is soortgelyk aan die kleur van die monument, wat met 'n betonmengsel van Paarl-graniet, wit sand en sement gebou is."
"Die Taalmonument is 'n unieke bestemming wat kultuur, natuur én plesier in een pakket aanbied. Ouers kan by Volksmond Koffiewinkel ontspan met 'n koppie koffie of 'n glas wyn terwyl hulle kinders in een van ons parkies speel of 'n klei-monument bou. Gesinne besoek ons graag om in ons pragtige tuin piekniek te hou. Besoekers kan hul eie piekniekmandjie saambring of een by Volksmond bestel. Ons kort wandelpad van 1.2km is ook baie gewild, want dit is geskik vir almal – fiks én onfiks."